

**KÆLDER OPBEVARING**
Vi kan se at der hensættes ofte møbler, skrald og andet i kældergangene. Da det kun er os beboere der har nøgle, må man gå ud fra at det er en eller flere af os der ”roder” ud i vores fælles område.

Jer der har sat stol, skrald mv. bedes venligst sætte jeres ting ind i jeres kælderrum, eller leje det ledige kælderum eller garage som er til leje pt.

Garage leje pr md: 1000,-
Kælderrum (1,8 kvm) leje pr md: 150,-

 **Covid-19**
Vi er OBS på udviklingen og har taget et par forholdregler i form af at få afsprittet håndtag i opgangene og kælderindgangsdøre. Ligeledes på berøringsflader omkring vaskeriet.

**HULMUR**
Der har været lidt snak omkring hulmursisolering, derfor har vi haft en gratis konsulent ude for at undersøge OM vi havde en hulmur. Det har vi ikke. Derfor må hver enkelt lejlighedsejer selv isolere indefra. Bemærk at såfremt man giver sig i kast med dette, skal man have en professionel til at beregne og sikre at der ikke opstår en kuldebro, så fugt kan udvikle sig og lave skimmelsvamp. Det opstår nemlig let hvor indvendig isolering er monteret.

**HOLTE GRUNDEJERFORENING**
Alle har muligvis modtaget et girokort i postkassen fra Holte grundejerforening. Det er postet af Holte grundejerforening selv. Vi vil tale om i bestyrelsen om det giver god mening at vi som ejerforening tilmelder 1 samlet som E/F Nairobi II, for at støtte op om deres initiativer. Alle er selvølgelig velkomne til selv at melde sig til hvis det har nogens interesse.

Har I iøvrigt kendskab eller en mening om dette, må i gerne henvende jer til en af os i bestyrelsen.



**Venlig hilsen Bestyrelsen**